Source: http://docplayer.hu/14899093-Hirado-extra-2013-aprilis-3-az-ev-transzferar-tanacsado-cege-kozep-europaban-international-tax-review-european-tax-awards-2012.html
Timestamp: 2018-11-20 14:34:19
Document Index: 33980992

Matched Legal Cases: ['Bíróság ', 'Kúria ', 'Kúria ', 'Bíróság ', 'Kúria ', 'Kúria ', 'Kúria ', 'Bíróság ', 'Kúria ', 'Kúria ', 'Kúria ', 'Kúria ']

HírAdó Extra április 3. Az Év Transzferár-tanácsadó Cége Közép-Európában International Tax Review European Tax Awards PDF
HírAdó Extra április 3. Az Év Transzferár-tanácsadó Cége Közép-Európában International Tax Review European Tax Awards 2012
Download "HírAdó Extra. 2013. április 3. Az Év Transzferár-tanácsadó Cége Közép-Európában International Tax Review European Tax Awards 2012"
1 Az Év Transzferár-tanácsadó Cége Közép-Európában International Tax Review European Tax Awards 2012 Az Év Adótanácsadó Cége Magyarországon International Tax Review European Tax Awards 2011 HírAdó Extra április 3.
2 HírAdó Extra Az alábbiakban összegyűjtöttük az elmúlt hónap és a következő hetek jelentősebb jogszabályváltozásai által generált feladatokat, potenciális problémaköröket. Bármelyik témával kapcsolatban örömmel állunk rendelkezésre az Önök cégét érintő speciális kérdések megvitatása céljából. Előlegfizetéskor is alkalmazandók az iparűzési adó új szabályai Értelmezési nehézségek Mint ahogy ügyfeleinket korábban már tájékoztattuk, az iparűzési adó szabályai idén jelentősen megváltoztak. Míg a évi szabályozás szerint valamennyi nettó árbevétel csökkentő tétel 100%-ban volt levonható, 2013-tól az eladott áruk beszerzési értéke (ELÁBÉ) és a közvetített szolgáltatások értéke (mint csökkentő tétel) az 500 millió Ft nettó árbevételt meghaladó vállalkozások esetében korlátozottan levonható. Az 500 millió forint feletti árbevétel részre sávosan, az egyes sávokba tartozó nettó árbevételre arányosan jutó együttes csökkentő tétel az árbevétel bizonyos 70 és 85% közötti hányadában került maximalizálásra. Nem alkalmazandó e korlátozás azon eladott áruk beszerzési értékére és közvetített szolgáltatások összegére, amelyekkel kapcsolatban a társaság export értékesítés árbevételét számolt el. Kapcsolt vállalkozásoknak minősülő adóalanyok esetén bizonyos feltételek teljesülése esetén először csoportszinten kell megállapítani az adó alapját, illetve az eladott áruk beszerzési értékéhez és a közvetített szolgáltatások együttes értékéhez kapcsolódó adóalap-csökkentő tétel összegét a fenti módszer alkalmazásával. Az egyes vállalkozások adóalapja az így számított adóalap egészéből a nettó árbevételüknek a csoport árbevételéhez viszonyított arányában számított összeg. Az új szabályozás a gyakorlati alkalmazás során számos olyan kérdést vet fel, mely a törvény szintjén nem került rendezésre. A sávosítás alól ugyan mentesül az exportértékesítéshez kapcsolódó ELÁBÉ és közvetített szolgáltatás; kérdés azonban, hogy a többi nettó árbevétel sávos rendszerbe történő besorolása során az exportot teljesen figyelmen kívül lehet-e hagyni, vagy azok magasabb sávokba tolják fel a többi árbevételt. Számos értelmezési és gyakorlati alkalmazási kérdés merül fel a kapcsolt vállalkozások csoportszintű adóalapjának megállapítása során is, és nem csak a normál működés, hanem olyan különleges esetekben is, amikor a vállalkozási struktúrában változás következik be (például év közben válik kapcsolttá egy társaság, vagy év közben szűnik meg egy csoportcég). Amennyiben a szabályok bonyolultsága miatt, vagy azok értelmezése során nehézségek merültek fel Társaságánál, úgy szakértőink szívesen állnak rendelkezésére. Ugyan a 2013-as feltöltési és bevallási határidők még messze vannak, érdemes időben felkészülni az új szabályok alkalmazására, hiszen a évre benyújtandó iparűzési adóbevalláson az adóelőlegeket már az új szabályok alapján kell megállapítani és bevallani. Transzferár Felhívjuk Ügyfeleink szíves figyelmét, hogy az előző évben tapasztalt ellenőrzési aktivitás fokozottabb folytatásaként a Nemzeti Adó- és Vámhivatal évi ellenőrzési feladatainak végrehajtásához kapcsolódó ellenőrzési irányokról szóló 4001/2013. NAV tájékoztató ismételten a kiemelt vizsgálati célok között kezeli és ellenőrzésre történő kiválasztási szempontként nevesíti, ha a társaságok esetében a tartós veszteség folyamatos működés mellett kimutatható. Ebben a körben tovább finomítja a szempontrendszert a tájékoztató, hiszen a gazdasági racionalitással ellentétes körülménynek minősíti, ha egy cégcsoporthoz tartozó társaság folyamatosan veszteséges, és ezért ezekre különös figyelem fog összpontosulni a továbbiakban. Ezen túlmenően kiválasztásra ad okot az is, ha az adóhatóság azt tapasztalja, hogy egy kapcsolt vállalkozással rendelkező cégnél magas a pénzügyi eredmény aránya az üzemi eredményhez, illetve az árbevételhez viszonyítva. 2
3 A társasági- és osztalékadót érintő utólagos ellenőrzések során továbbra is lényeges adózási kockázatot képvisel a kapcsolt vállalkozások közötti árképzés, különösen, ha az ügyletek által az egyik vállalkozás tartósan veszteséges lesz. Az adóhatóság indokolása szerint ugyanis az adózók több esetben mesterséges cégműveletekkel, kiugróan magas, gazdaságilag indokolatlan késedelmi kamat, kötbér kikötésével kívánják megteremteni az adóelkerülés feltételeit, céljuk gyakran az adókötelezettség olyan vállalkozáshoz telepítése, amely nem rendelkezik elegendő vagyonnal az adófizetési kötelezettség teljesítéséhez. Az előzőek szerinti adózói magatartásokkal szembeni hatékony adóhatósági fellépésként került az adóhatóság számára elvárásként rögzítésre, hogy a cégcsoporthoz tartozó valamennyi belföldi illetőségű leányvállalatot lehetőség szerint egy időben, azonos vizsgálati szempontok alapján vonja ellenőrzés alá. Ilyen irányú ellenőrzési aktivitás mellett a bevallási-, és ezzel együtt a transzferár-dokumentáció elkészítésének közelgő határidejére is figyelemmel, a megfelelő árképzés és az azt alátámasztó dokumentáció kiemelt fontosságú lehet. A kialakult jogvitában eljáró Székesfehérvári Törvényszék az Európai Bírósághoz fordult, amelynek arról kellett döntenie, hogy a jelen ügyben a vámmentességhez szükséges-e a munkaszerződés megléte, vagy elegendő, ha a jármű tulajdonosa a gépjármű használóját a használatra más módon felhatalmazza. Az Európai Unió Bírósága ítéletében megállapította, hogy az uniós vámszabályok értelmében az Unió vámterületén letelepedett személy által magáncélra használt szállítóeszköz esetében a behozatali vámok alóli teljes menetességet csak akkor lehet megadni, ha az említett magánhasználatról az e személy és az említett területen kívül letelepedett gépjármű-tulajdonos között létrejött munkaszerződés rendelkezik. A Bíróság ezzel összefüggésben pontosította, hogy a tulajdonos által a gépjármű használójának más módon adott felhatalmazás csak akkor vezethet vámmentességhez, ha a használat kereskedelmi célra irányul. Az ítélet tükrében, amennyiben Társasága hasonló személygépjármű-behozatallal érintett, úgy szükségesnek mutatkozik az azt használó munkaszerződésének, illetve a gépjármű használat céljának, vámmentességi feltételeknek megfelelési szempontú áttekintése. Ítélkezési gyakorlat a vámjogban Felhívjuk ügyfeleink szíves figyelmét, hogy a közösségi vámjognak a szállítóeszközök behozatala során alkalmazandó behozatali vámok alóli teljes mentességét érintő rendelkezéseit értelmezte az Európai Unió Bírósága, a Deloitte Magyarország együttműködő ügyvédi irodájának a Szarvas, Falcsik és Társai Ügyvédi Iroda ügyvédje által képviselt ügyben, a közelmúltban. A tényállás szerint egy harmadik országból származó, az adott országban nyilvántartásba vett személygépjármű ideiglenes behozatali vámeljárásban, vámmentesen került behozatalra. A gépkocsit egy olyan személy használta Magyarországon magáncélra, aki a vámhatóság álláspontja szerint nem állt munkaviszonyban a jármű tulajdonosával, ezért a vámhatóság álláspontja szerint nem alkalmazható a behozatali vámok alóli teljes mentesség, ezért a jármű használóját utólagosan a közterhek megfizetésére kötelezte. Új Kúria ítéletek az áfalevonási jog tárgyában A Kúria (korábban Legfelsőbb Bíróság) több esetben az Európai Unió Bírósága előzetes döntéshozatali eljárását kezdeményezte, amelyek célja az áfa-levonás feltételeinek, elsősorban az áfa-levonást gyakorló adózó által vizsgálandó körülmények tisztázása volt (Tóth Gábor C-324/11; Mahagében Kft. és Dávid Péter C-80/11 és C- 142/11). Az Európai Bíróság ezekben az ügyekben kimondta, hogy az adólevonási jog csak akkor utasítható el, ha az adóhatóság objektív körülmények alapján bizonyítja, hogy a számla címzettje tudta, vagy tudnia kellett volna, hogy a levonási jogának megalapozására felhozott ügylettel a számlakibocsátó vagy a szolgáltatói láncban korábban közreműködő gazdasági szereplő által elkövetett adócsalásban vesz részt. A Kúria nemrégiben közétette az Európai Unió Bírósága iránymutatása alapján hozott ítéletét a Tóth Gábor ügyben (Kfv. I /2012/4). Az ítélet 3
4 alapján az adóhatóság indokolatlanul szigorú feltételrendszert támasztott, amikor az adózó adólevonási jogát olyan érdekkörén kívül eső ok miatt tagadta meg, amelyek esetében nem tisztázódott, hogy azok ellenőrzését el lehetett-e várni az adózótól. A Kúria szerint ugyanis [a]z a tény, hogy az adólevonási jogot gyakorló adózó nem ellenőrizte, hogy a munkavégzés helyén dolgozó munkavállalók a számlakibocsátóval jogviszonyban állnak-e, nem tekinthető olyan objektív körülménynek, amelyből arra lehetne következtetni, hogy tudta vagy tudnia kellett volna a hozzáadottérték-adó kijátszására irányuló szándékról. A Kúria ennek megfelelően az adóhatóság határozatát helyben hagyó Megyei Bíróság ítéletét hatályon kívül helyezte, és az adóhatóságot új eljárásra utasította. A Kúria egy hasonló ügyben hozott másik ítéletében (Kfv. V /2012/15.) azonban hangsúlyozza, hogy nem ellentétes az uniós joggal, ha az adóhatóság azt követeli meg a gazdaság szereplőitől, hogy tegyenek meg minden tőlük ésszerűen elvárható intézkedést annak érdekében, hogy az általuk teljesítendő ügylet ne vezessen adókijátszáshoz. Az ésszerűen elvárható intézkedések körét alapvetően az ügy körülményei határozzák meg, azonban a Kúria ilyen objektív ténynek értékelte, ha az adózó ügyleteit (szerződéseit) nem a számlakibocsátó képviseletére jogosult személyekkel kötötte meg. A Kúria ítélete alapján az ilyen körülmény megalapozhatja az adózó adólevonási jogának megtagadását. A Kúria ítéletei bizonyos esetekre vonatkozóan támpontot adhatnak, hogy melyek azok a körülmények, amelyek ellenőrzésére a számlabefogadónak ésszerűen lehetősége van, és melyek azok, amelyek önmagukban nem alapozhatják meg az adólevonási jog megtagadását. A fentiek fényében javasolt a folyamatban lévő, illetve a már lezárult áfalevonási jog megtagadásával kapcsolatos ügyek áttekintése, a jogorvoslati lehetőségek átgondolása. 4
HírAdó Extra. 2013. július 3. Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában
Az Év Adótanácsadó és Transzferár-tanácsadó Cége Európában Az Év Adótanácsadó Cége Közép-Európában International Tax Review European Tax Awards 2013 HírAdó Extra 2013. július 3. Tartalomjegyzék Egyes törvények